open-index/open-wikipedia-markdown huggingface dataset:
Sonora kartell

**Sonora kartell**, tuntud ka kui **Caro Quintero organisatsioon**, oli Mehhiko kuritegelik kartell. Kartelli lagunemisel liideti see Tijuana ja Sinaloa kartellidega. 

2007. aastal said Sonora kartellist, Colima kartellist ja Milenio kartellist Sinaloa kartelli harud. 2010. aastaks oli Sonora kartell laiali läinud.

## Taust
Ameerika Ühendriikide Narkootikumidevastase Võitluse Amet (DEA) pidas Sonora kartelli üheks vanimaks ja paremini väljakujunenud kartelliks. Sonora kartelli juhtis Guadalajara kartelli asutaja Rafael Caro Quintero vend Miguel Caro Quintero ning see tegutses Hermosillos, Agua Prietas, Guadalajaras ja Culiacánis, samuti Mehhiko osariikides Nayaritis, Sinaloas ja Sonoras. Sonora kartelli juured on Guadalajara kartellis, mis lagunes pärast selle kaasasutaja Miguel Ángel Félix Gallardo arreteerimist 1989. aastal. Sonora kartellil oli otsene seos Colombia narkokartellidega, kartell hoidis enda kontrolli all narkoteid USA California, Arizona, Texase ja Nevada osariiki.

Rafael Caro Quintero arreteeriti 1985. aastal Costa Ricas seoses DEA eriagendi Enrique "Kiki" Camarena piinamise ja mõrvaga. Miguel Caro Quintero arreteeriti 1989. aastal, kuid arvati, et ta jätkas trellide taga kartelli juhtimist. 2007. aastaks oli Sinaloa kartell Sonora kartelli üle võtnud.

## Tegevus
Sonora kartell on arvatavasti üks esimesi kartelle, mis hakkas kokaiini tarnima Colombiast, eriti Cali kartelli käest. Kartell oli seotud peamiselt marihuaana kasvatamise ja levitamisega, kuid kõrvalfunktsioonide hulka kuulus ka metamfetamiini transport ja levitamine.

Mehhiko põhjaosas baseeruv kartell vedas narkootikume USA Arizona, Texase ja California osariiki põhjapiiri piirkonnas asuvate rantšode võrgustiku abil, kus narkootikume enne saatmist hoiti. Sonora kartell oli konkreetselt seotud tegutsemisega Mehhiko Sonora osariigis Hermosillos ja Agua Prietas, vähem ka Jalisco osariigis Guadalajaras, Sinaloa osariigis Culiacánis ning Nayariti ja Durango osariigis.

## Vaata ka
* Mehhiko narkosõda
* Narkootikumidevastase Võitluse Amet
* Guadalajara kartell

## Viited
Laubere vald

**Laubere vald** (läti keeles *Lauberes pagasts*) on vald Lätis Ogre piirkonnas. Vald piirneb sama piirkonna Suntaži, Madliena, Ķeipene, Lēdmane ja Rembate vallaga.

Valla pindala on 80 km². 2011. aasta seisuga elas seal 667 inimest. 2022. aastal oli elanikke 568. Valla keskuseks on Laubere küla. Vallamaja asub aadressil Ozolu iela 3, vallavanem on Andris Misters.

## Ajalugu

Vald moodustati 1917. aastal, mil liideti Laubermuiža ja Ozolmuiža mõisavald. Tekkinud vald kandis nime *Laubere-Ozoli vald*. 1925. aastal nimetati see ümber Laubere vallaks. 1935. aastal oli Laubere valla pindala 81,9 km² ja seal oli 1107 elanikku.

1945. aastal moodustati vallas Laubere ja Ozoli külanõukogu; 1949. aastal vald likvideeriti. 1954. aastal liideti Laubere külanõukoguga likvideeritav Ozoli külanõukogu. 1990. aastal organiseeriti külanõukogu ümber vallaks. 2009. aastal liideti vald Ogre piirkonnaga.

## Kaitstavad objektid

Kultuurimälestistest on riikliku kaitse all hiiepaik Ančiņi Kuradikivi juures. Kohaliku kaitse all on hiiepaik Lohukivi juures ja nuhtlemispaigad Āži mäel ning Bende luhal.

Looduskaitse all on Ruķi tamm, Pavēņi tamm, Plintese tamm, Zarumi tammed ja Zarumi metsa tamm, lisaks kasvab vallas kuusteist nimetut põlispuud.

## Asustus

2011. aasta seisuga elas vallas 598 lätlast, 31 venelast, 21 valgevenelast, 8 ukrainlast, 7 poolakat ja 1 leedulane.

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Markus Eisenschmid

**Markus Eisenschmid** (sündinud 22. jaanuaril 1995 Marktoberdorfis) on Saksamaa jäähokimängija, kes mängib ründajana Saksamaa kõrgliiga klubis Mannheimi Adler.

Hooajal 2012–13 debüteeris ta Saksamaa esiliigas ESV Kaufbeureni meeskonnas. Seejärel suundus Põhja-Ameerikasse ja mängis kaks hooaega Western Hockey League'i klubis Medicine Hat Tigers.

Aastatel 2015–2017 mängis ta American Hockey League'i klubis St. John's IceCaps ja hooajal 2017–18 samasse liigasse kuuluvas klubis Laval Rocket.

2018. aasta juunis naasis Eisenschmid Saksamaale ja liitus Adleriga. 2019. aastal tuli ta Adleriga Saksamaa meistriks.

Saksamaa jäähokikoondise koosseisus osales Eisenschmid maailmameistrivõistlustel esmakordselt 2018. aastal.

Tema õed Tanja ja Nicola on kuulunud Saksamaa naiste jäähokikoondisse.

## Välislingid
* Markus Eisenschmid hockeydb.com lehel
François-Édouard Picot

**François-Édouard Picot** (10. oktoober 1786 Pariis – 15. märts 1868 Pariis) oli prantsuse maalikunstnik, kes maalis mütoloogilisi, religioosseid ja ajaloolisi teemasid.

## Elu
François-Édouard Picot sündis Pariisis 1786. aastal. Ta võitis 1813. aastal Prix de Rome'i ja saavutas edu 1819. aasta salongis oma uusklassikalise teosega "L'Amour et Psyché" (Louvre).

Ta maalis teose "Neitsi kroonimine" Notre-Dame-de-Lorette'i kirikusse ja mitu teost Galerie des Batailles'sse. Ta eksponeeris oma teoseid Pariisi salongis aastatel 1819–1839. 1836. aastal Pariisi akadeemiasse valitud Picot löödi 1832. aastal rüütliks – Auleegioni ohvitseriks.

Ta õppis François-André Vincenti ja Jacques-Louis Davidi käe all. 

## Teoseid

* "L'Amour et Psyché" (Amor ja Psyche, 1817)
* "Adélaïde-Sophie Cléreti portree" (umbes 1817)
* "Nicholas-Pierre Tiolieri portree" (umbes 1817)
* "Kuulutamine"
* "Sapphira surm" (1819) Püha Séverini kirik.
* Kaks laemaali Louvre'is (Musée des Antiques)
* "Couronnement de la Vierge" ("Neitsi kroonimine"), Notre-Dame de Loretto
* "L'Etude et le Génie dévoilent l'antique Egypte à la Grèce" (1827)
* "Cybèle protège contre le Vésuve les villes de Stabiae, Herculanum, Pompéi et Résina" (1832)
* "Léda" (1832)
* "Calais' piiramine" (1838)
* "Peste de Florence" (Grenoble'i muuseum)

## Õpilasi
Tema õpilasi: 

* Étienne-Prosper Berne-Bellecour
* Édouard Théophile Blanchard
* Louis Émile Benassit
* Jean-Achille Benouville
* François-Léon Benouville
* William-Adolphe Bouguereau
* Alexandre Cabanel
* Charles-Alexandre Coëssin de la Fosse
* Jean-Jacques Henner
* Louis Héctor Leroux
* Émile Lévy
* Gustave Moreau
* Léon Bazile Perrault
* Jules-Émile Saintin
* Jehan Georges Vibert

## Viited
Ķeipene vald

**Ķeipene vald** (läti keeles *Ķeipenes pagasts*) on vald Lätis Ogre piirkonnas. Vald piirneb sama piirkonna Suntaži, Madliena, Laubere ja Taurupe vallaga, Sigulda piirkonna Mālpilsi vallaga ning Cēsise piirkonna Zaube vallaga.

Valla pindala on 87 km². 2011. aasta seisuga elas seal 1038 inimest. Aastal 2022 oli elanikke 835. Valla keskuseks on Ķeipene küla. Vallavanem on Vilnis Sirsonis.

## Loodus

Vallas asuvad järvedest Pečors pindalaga 102,6 ha ja Plauži järv pindalaga 95,6 ha. Suuremad jõed on Mazā Jugla ja selle lisajõgi Abze.

Looduskaitse all on Vatrāne allee, Ķeipene hiidtamm, Ķeipene park ja 11 nimetut põlispuud.

## Ajalugu

Aastal 1935 oli valla pindala 120 km². Aastal 1945 moodustati Ķeipene vallas Ķeipene ja Jaunķeipene külanõukogu. Vald likvideeriti aastal 1949. Aastal 1965 liideti Ķeipene külanõukoguga suurem osa likvideeritavast Kastrāne külanõukogust. Aastal 1990 organiseeriti külanõukogu ümber vallaks. 2009. aastal liideti vald Ogre piirkonnaga.

## Kaitstavad mälestised

Kultuurimälestistest on riikliku kaitse all Saliņase muinaskalmed ehk Kalmeküngas ja Šķērstēni linnamägi ning Kirikumäe hiiepaik. Klētnieki muinaskalmed, Kalnagauriņi muinaskalmed ehk Kalmeküngas, ning Skubiņi keskaegne kalmistu on regionaalse kaitse all.

## Asustus

2011. aasta seisuga elas vallas 934 lätlast, 64 venelast, 5 valgevenelast, 16 ukrainlast, 6 poolakat ja 7 leedulast.

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Beretta M1915

**Beretta M1915** on Itaalia poolautomaatpüstol, mida tootis Beretta. Selle konstrueeris ettevõtte peainsener Tullio Marengoni asenduseks püstolile Glisenti M1910, mis oli keerulise ja ebatöökindla ehitusega. Tegu oli Beretta esimese poolautomaatse püstoliga ning see väljastati esimeses maailmasõjas Itaalia armee sõduritele. Kokku toodeti aastatel 1915–1918 umbes 15 670 püstolit M1915 ning 56 000 püstolit M1915/1917. Mõned nendest olid kasutuses ka teises maailmasõjas. M1915 sarnaneb ehituse poolest teiste Beretta püstolitega (nt M1923, M1934, M1935, M1951, 70, 92, Cheetah ja M9).

## Kasutajad
* Itaalia: kuninglik armee.
*: ostis 1940. aastal 1500 püstolit M1915/17.

## Viited

## Välislingid
*
*
Ķeipene

**Ķeipene** on küla (*ciems*) Lätis Ogre piirkonnas, Ķeipene valla halduskeskus. Asula asub merepinnast 140 meetri kõrgusel ja jääb piirkonna keskusest Ogrest 44 ning Riiast 77 kilomeetri kaugusele.

Külas on põhikool, rahvamaja, postkontor ja raamatukogu. Sinna jääb Ķeipene bussipeatus.

Küla on tekkinud endise Jaunķeipene mõisa (*Neu-Keipen*) keskuse juurde. Arenema hakkas see pärast sealse raudteejaama avamist. Nõukogude perioodil rajati sinna Ķeipene sovhoosi keskasula. 

Nüüdisajal asub Ķeipenes Läti filmiajaloo keskus. 2000. aastal tehti korda jaama kõrval asuv lennuliikluse tuletorn ja selle kõrvale rajati dekoratiivkompositsioon, mis hõlmab 66 filmikunsti pioneeri ja suurkuju – Jan Švankmajeri, Otar Iosseliani, Jean-Luc Godardi, Jos Stellingu, Luis Buñueli jt – nimesildiga sümboolset postkasti. 2004. aastal avati jaamahoones Sergei Eisensteini nimelise keskuse infopunkt ja filmimuuseum.  

Klētnieki muinaskalmed on muinsusmälestistena regionaalse kaitse all.

Looduskaitse all on neli tamme, kaks Dauuria lehist, üks pärn, Ķeipene hiidtamm ja Ķeipene park.

## Elanikkond


* 400 (1970)
* 514 (1979)
* 759 (1989)
* 760 (2000)

* 620 (2008)
* 523 (2014)
* 437 (2022)
* 393 (2025)


## Viited
Laubere

**Laubere** on küla (*ciems*) Lätis Ogre piirkonnas, Laubere valla halduskeskus. Asula asub merepinnast 85 meetri kõrgusel Abze jõe ääres ja jääb piirkonna keskusest Ogrest 32 ning Riiast 68 kilomeetri kaugusele.

Külas on põhikool, kultuurimaja, postkontor ja raamatukogu. Sinna jääb Laubere bussipeatus.

Lohukivi hiiepaik on kohaliku kaitse all olev muinsusmälestis.

Lauberet on esmamainitud 1567. aastal (*Loburen*). Tänapäevane asula rajati Nõukogude perioodil Ozolmuiža mõisa (*Absenau*) keskuse juurde kui samanimelise sovhoosi keskasula, sellal kui endine Laubere mõis jääb tänapäeval Krodzinieki külla.

## Elanie arv


* 200 (1970)
* 256 (1979)
* 505 (1989)
* 494 (2000)

* 370 (2011)
* 345 (2019)
* 348 (2022)
* 323 (2025)


## Viited
Mikkel Bødker

**Mikkel Bødker** (sündinud 16. detsembril 1989 Brøndbys) on Taani jäähokimängija, kes mängib Rootsi kõrgliigaklubis HV71 ründajana paremäärel.

2005. aastal liitus ta Rootsi klubiga Frölunda HC, mille meeskonnas debüteeris ta Rootsi kõrgliigas hooajal 2006–07. Seejärel siirdus ta Põhja-Ameerikasse, liitudes Ontario Hockey League'i klubiga Kitchener Rangers, kellega tuli hooajal 2007–08 liiga meistriks.

2008. aastal valis Phoenix Coyotes ta NHL-i ''draft''is kaheksanda valikuna. Coyotesi meeskonnas debüteeris ta NHL-is hooajal 2008–09. Esimese värava lõi ta NHL-is 12. oktoobril 2008 mängus Anaheim Ducksi vastu. Debüüthooajal lõi Bødker liigas 11 väravat ja andis 17 väravasöötu.

Coyotesis mängis Bødker kokku kaheksal hooajal. Individuaalselt oli tema edukaim hooaeg 2013–14, mil ta lõi NHL-is 19 väravat ja andis 32 väravasöötu. Hooaja 2012–13 esimeses pooles toimunud NHL-i tööseisaku ajal mängis Bødker Soome kõrgliigaklubis Lukko.

2016. aasta veebruaris siirdus Bødker Colorado Avalanche'i, kus mängis vaid hooaja lõpuni. Seejärel mängis ta kaks hooaega San Jose Sharksi (2016–2018) ja kaks hooaega Ottawa Senatorsi (2018–2020) ridades.

2020. aasta mais sõlmis ta kaheaastase lepingu Šveitsi kõrgliigaklubiga HC Lugano. 2022. aasta juunis sõlmis ta üheaastase lepingu HV71-ga.

Taani jäähokikoondise koosseisus osales Bødker 2022. aasta taliolümpiamängudel. jäähoki Maailmameistrivõistlustel osales ta Taani koondise koosseisus esmakordselt 2009. aastal.

## Viited

## Välislingid
* Mikkel Bødker NHL.com lehel
* Mikkel Bødker hockeydb.com lehel
Bodeo M1889

**Bodeo M1889** (itaalia keeles *Pistola a Rotazione, Sistema Bodeo, Modello 1889*) on Itaalia revolver, mis on saanud nime Itaalia tulirelvakomisjoni juhi Carlo Bodeo järgi. Seda toodeti aastatel 1889–1931 paljudes Itaalia ja Hispaania relvatehastes. Bodeo revolver oli Itaalia armees kasutusel esimeses maailmasõjas, sõdadevahelise perioodi koloniaalsõdades ning teises maailmasõjas. Revolvrist on kaks varianti ning need erinevad teiseteisest vaid väliselt.

## Viited
Markus Lauridsen

**Markus Holton Lauridsen** (sündinud 28. veebruaril 1991 Gentoftes) on Taani jäähokimängija, kes mängib kaitsjana Rootsi kõrgliiga klubis Malmö Redhawks.

Aastatel 2010–2012 mängis ta United States Hockey League'i klubis Green Bay Gamblers. Hooaja 2012–13 esimeses pooles mängis ta Central Hockey League'i klubis Denver Cutthroats. Seejärel liitus ta American Hockey League'i klubiga Lake Erie Monsters, kus mängis kuni hooaja 2014–15 lõpuni.

Hooajal 2015–16	mängis Lauridsen Rootsi esiliiga klubis AIK IF, hooajal 2016–17 Rootsi kõrgliiga klubis Leksands IF ja hooajal 2017–18 Saksamaa kõrgliiga klubis EHC München. 2018. aastal tuli ta Müncheniga Saksamaa meistriks. Aastatel 2018–2020 mängis ta Rootsi kõrgliigas kaks hooaega HV71 ridades. Seejärel liitus ta Redhawskiga.

Taani jäähokikoondise koosseisus osales Lauridsen jäähoki maailmameistrivõistlustel esimest korda 2013. aastal.

Tema vanem vend Oliver Lauridsen on samuti jäähokimängija.

## Välislingid
* Markus Lauridsen hockeydb.com lehel
Suntaži vald

**Suntaži vald** (läti keeles *Suntažu pagasts*) on vald Lätis Ogre piirkonnas. Vald piirneb sama piirkonna Ogresgalsi, Laubere, Ķeipene, Tīnūži ja Rembate vallaga, Ropaži piirkonna Ropaži vallaga ning Sigulda piirkonna Mālpilsi vallaga.

Valla pindala on 160 km². 2011. aasta seisuga elas seal 1938 inimest. Aastal 2022 oli elanikke 1633. Valla keskuseks on Suntaži küla. Vallavanem on Valdis Ancāns.

## Ajalugu

Aastal 1935 oli Suntaži valla pindala 126 km². Aastal 1945 moodustati vallas Suntaži ja Jugla külanõukogu, ent aastal 1949 vald likvideeriti. Aastal 1954 liideti Suntaži külanõukoguga Jugla külanõukogu. Aastal 1990 organiseeriti külanõukogu ümber vallaks. 2009. aastal liideti vald Ogre piirkonnaga.

## Kultuurimälestised

Kultuurimälestistest on riikliku kaitse all Suntaži kirik ja selle altar, Kastrāne linnamägi ning Ķoderi linnamägi ehk Suure mehe säng. Regionaalse kaitse all on Anna mäe ehk Kirikumäe muinaskalmed. Kohaliku kaitse all on Suntaži mõisa hoonetekompleks (sealhulgas häärber, kaks lindlat, teenijate maja, aedniku maja ja meierei) ja Kirikuaseme muinasasula.

## Loodus

Vald asub Kesk-Läti madalikul. Suurim jõgi on Mazā Jugla.

Looduskaitse all on Akmeņkrogi pärn, Grunduļi tamm, Alejase tamm, Upespilsi lehis, Ezeri lehiserivi, Rautēni tamm, Kazase kõrtsi pärn ja Veckruspari tammed, lisaks kasvab vallas arvukalt nimetuid põlispuid. Valla lääneossa jääb osaliselt Lielie Kangari hoiuala.

## Asustus

2011. aasta seisuga elas vallas 1744 lätlast, 117 venelast, 35 valgevenelast, 8 ukrainlast, 8 poolakat ja 5 leedulast.

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Hrotovice

**Hrotovice** (saksa keeles *Hrottowitz*) on linn Tšehhis Vysočina maakonnas Třebíči ringkonnas. Hrotovise asub Třebíčist umbes 17 km ja Jihlavast ligikaudu 47 km kagus.

Hrotovice paikneb merepinnast 417 meetri kõrgusel.

Hrotovicet on esmamainitud 1228. aastal. Linnaks sai Hrotovice 1994. aastal.

Hrotovices on sündinud tšehhi kunstnik František Bohumír Zvěřina (1835–1908).

## Viited
Sebastian Dahm

**Sebastian Dahm** (sündinud 28. veebruaril 1987 Kopenhaagenis) on Taani jäähokimängija, kes mängib väravavahina Austria kõrgliiga klubis Klagenfurt AC.

Aastatel 2005–2008 mängis Dahm Ontario Hockey League'is. Hooajal 2008–09 mängis ta American Hockey League'i klubis Syracuse Crunch ja ECHL-i klubis Johnstown Chiefs. Hooajal 2009–10 mängis ta ECHL-i klubis Alaska Aces ja International Hockey League'i klubis Bloomington PrairieThunder.

Aastatel 2011–2015 mängis Dahm Taani kõrgliiga klubis Rødovre Mighty Bulls. Hooajal 2014–15 oli Dahm Taani kõrgliigas parima tõrjeprotsendiga väravavaht (92,7%). Aastatel 2015–2017 mängis ta Austria kõrgliiga klubis Graz99ers ning oli mõlemal hooajal liigas parima tõrjeprotsendiga väravavaht (vastavalt 93,1% ja 93,3%). 2017. aastal liitus ta Saksamaa kõrgliiga klubiga Iserlohn Roosters, kus mängis kaks hooaega. Hooajal 2019–20 mängis ta Saksamaa kõrgliigas Berliini Eisbäreni ridades.

2020. aastal liitus ta Klagenfurtiga. 2021. aastal tuli Dahm klubiga Austria meistriks. Hooajal 2020–21 oli ta Austria kõrgliigas parima tõrjeprotsendiga värvavaht (93,1%) ja lasi kõikidest väravavahtidest endale lüüa keskmiselt kõige vähem väravaid mängus (1,81). Dahm valiti hooaja väärtuslikumaks mängijaks ja hooaja sümboolsesse koosseisu.

Taani jäähokikoondise koosseisus osales jäähoki maailmameistrivõistlustel esmakordselt 2009. aastal.

## Viited

## Välislingid
* Sebastian Dahm portaalis hockeydb.com
Het Scheur

**Het Scheur** on Reini-Maasi-Scheldti delta haru Lõuna-Hollandis, mis voolab Oude Maasi ja Nieuwe Maasi harude ühinemiskohast mööda Rozenburgi ja Maassluisi linnu läände. See jätkub Nieuwe Waterwegina, kuni suubub Põhjamerre.

## Välislingid
*
Ogresgalsi vald

**Ogresgalsi vald** (läti keeles *Ogresgala pagasts*) on vald Lätis Ogre piirkonnas. Vald piirneb sama piirkonna Ogre ja Ķegumsi linnaga ning Tīnūži, Tome, Rembate ja Suntaži vallaga.

Valla pindala on 93,5 km². 2011. aasta seisuga elas seal 3315 inimest. Aastal 2022 oli elanikke 3070. Valla keskuseks on Ogresgalsi küla. Vallamaja asub aadressil Bumbieru iela 9, vallavanem on Ilze Čiščakova.

## Ajalugu

Ogresgalsi vald moodustati aastal 1924, mil Ikšķile vallast eraldati endise Sprēstiņi mõisa maad, Lielvārde vallast aga Ogresgalsi ümbruskond. Aastal 1935 oli Ogresgalsi valla pindala 92,6 km² ja seal oli 1435 elanikku.

Aastal 1945 moodustati vallas Ciemupe ja Ogresgalsi külanõukogu, ent aastal 1949 vald likvideeriti. Aastal 1954 liideti Ogresgalsi külanõukoguga Ciemupe külanõukogu. Aastal 1977 liideti osa külanõukogu maid Rembate külanõukoguga, ent aastal 1987 liideti sellega osa Ogre linna alasid. 1990 organiseeriti külanõukogu ümber vallaks. 2002. aastal liideti vald Ogre linnaga ja moodustati Ogre piirkond.

## Muinsusmälestised

Kultuurimälestistest on riikliku kaitse all Lielpeči muinaskalmed. Tulki keskaegne kalmistu, Augstzālīši asulakoht, Daugavieši keskaegne kalmistu ja Čabase asulakoht ning muinaskalmed on regionaalse kaitse all. Kohaliku kaitse all on Indrāni asulakoht.

## Loodus

Vald asub Kesk-Läti madalikul. Selle lõunapiiriks on Daugava, valda läbib Ogre jõgi.

Looduskaitse all on Ormaņi tamm, Mālkalni tamm, Liepase tamm, Spārīši künnapuu, Kalda künnapuu, Lapsiņase tamm, Truči tammed, Pauguri tamm, Silkalni mänd, Silkalni pärn, Lielāji tamm, Zāģeri künnapuu, Augšbriņķi künnapuud, Ogresgalsi kalmistu mänd, Brīviņi tamm, Vīteri tamm, Lakrangase tamm, Ziedoņi mänd, Ranka künnapuu, Ogre dolomiitkallas, Vecdupāni pärn, Smiltnieki mänd, Slokase vaher, Slokase künnapuud, Teikase künnapuud, Vecogre künnapuud, Neimaņi mänd, Vana tamm, Rūķeri ehk Neteiči kadakas, Jauntulki esimene ja kolmas tamm. lisaks kasvab vallas arvukalt nimetuid põlispuid. Valla idaossa jääb osaliselt Ogre oru looduspark.

## Asustus

2011. aasta seisuga elas vallas 2733 lätlast, 400 venelast, 64 valgevenelast, 27 ukrainlast, 38 poolakat ja 29 leedulast.

Valla külad:

Ülejäänud valla elanikud elasid külade koosseisu mitte kuuluvates taludes.

## Viited

## Välislingid
Nichlas Hardt

**Nichlas Hardt** (sündinud 6. juulil 1988 Rødovres) on Taani jäähokimängija, kes mängib ründajana Taani kõrgliiga klubis Rungsted Seier Capital.

Hooajal 2007–08 debüteeris ta Taani kõrgliiga klubis Herlev Hornets. Samal hooajal mängis ta ka Soome kõrgliiga klubis Tappara.

Aastatel 2008–2011 mängis Rootsi esiliiga klubis Malmö Redhawks. Aastatel 2011–2014 mängis ta Soome kõrgliiga klubis Jokerit.

Aastatel 2014–2020 mängis Hardt Rootsi kõrgliigas, mängides esmalt kaks hooaega Linkopingsis (2014–16), kolmel hooajal Redhawksis (2016–19), hooaja 2018–19 teises pooles Växjö Lakersis ning hooajal 2019–20 Oskarshamnis ja Linkopingsis. 2020. aastal naasis ta Taani kõrgliigasse, liitudes Rungstediga.

Taani jäähokikoondise koosseisus osales ta jäähoki maailmameistrivõistlustel esmakordselt 2008. aastal.

## Välislingid
* Nichlas Hardt hockeydb.com lehel
Julian Jakobsen

**Julian Jakobsen** (sündinud 11. aprillil 1987 Aalborgis) on Taani jäähokimängija, kes mängib keskründajana Taani kõrgliiga klubis Aalborg Pirates.

Aalborg Piratesi meeskonnas debüteeris ta Taani kõrgliigas hooajal 2004–05. Aastatel 2007–2009 mängis Taani kõrgliigas Odense Bulldogsi ridades.

2009. aastal liitus ta Rootsi klubiga Sodertalje SK, kellega mängis kaks esimest hooaega Rootsi kõrgliigas ja hooajal 2011–12 Rootsi esiliigas.

Aastatel 2012–2017 mängis Jakbosen Saksamaa kõrgliiga klubis Hamburg Freezers. Hooajal 2016–17 naasis ta Aalborg Piratesi. Hooajal 2017–18 tuli ta Piratesiga Taani meistriks. Samal hooajal oli ta Taani kõrgliigas Soome mängija Toni Kallela kõrval enim väravasööte andnud mängija (39), lisaks valiti Jakbosen sel hooajal liiga hooaja parimaks mängijaks ja hooaja sümboolsesse koosseisu.

Taani jäähokikoondise koosseisus osales Jakbosen jäähoki maailmameistrivõistlustel esmakordselt 2009. aastal.

## Välislingid
* Julian Jakobsen hockeydb.com lehel
Borchardt C93

**Borchardt C93** on Saksa poolautomaatpüstol, mille 1893. aastal konstrueeris Hugo Borchardt, kes lähtus Maximi kuulipilduja ehitusest. Borchardt töötas enda püstolile välja ka padruni 7.65×25 mm Borchardt. Väidetavalt oli oma osa püstoli väljatöötamisel ka Borchardti abilisel Georg Lugeril. Berliini tehas Deutsche Waffen- und Munitionsfabriken tootis sõjaväe tellimuste ootuses tuhandeid püstoleid C93. Tegu oli esimese masstoodetud poolautomaatpüstoliga.

## Pildid

Image:Borchardt C93 with magazine.jpg|Borchardt C93 salve ja puidust salve näidisega
Image:Bundesarchiv_Bild_183-R30019,_Dr._Carl_Peters.jpg|Carl Peters, kelle kõrval on relv Borchardt C93
Image:Cased Borchardt Pistol.JPG|Borchardt C93 karbis


## Viited

## Välislingid
*Exploded diagram of a Borchardt pistol
*YouTube animation showing mechanism of Borchardt C93 pistol
Emil Kristensen

**Emil Løjborg Kristensen** (sündinud 20. septembril 1992 Esbjergis) on Taani jäähokimängija, kes mängib kaitsjana Saksamaa kõrgliiga klubis Schwenninger Wild Wings.

Ta alustas klubikarjääri kodulinna klubis Esbjerg EfB Ishockey, mille meeskonnas debüteeris ta Taani kõrgliigas hooajal 2009–10.

Aastatel 2013–2015 mängis ta Rootsi esiliiga klubis Oskarshamn IK. Hooajal 2015–16 mängis ta Rootsi kõrgliiga Rögle BK-i ja hooajal 2016–17 Linköpingsi meeskonnas. Aastatel 2017–2019 mängis ta Soome kõrgliiga klubis KooKoo. Hooajal 2019–20 mängis ta Šveitsi esiliigas EVZ Academy võistkonnas. 2020. aastal liitus ta Schwenninger Wild Wingsiga.

Taani jäähokikoondise koosseisus osales Kristensen jäähoki maailmameistrivõistlustel esmakordselt 2014. aastal.

## Välislingid
* Emil Kristensen hockeydb.com lehel
Ogresgals

**Ogresgals** (ka **Kārļi**) on küla (*ciems*) Lätis Ogre piirkonnas, Ogresgalsi valla halduskeskus. Asula asub merepinnast 40 meetri kõrgusel paigas, kus Ranka jõgi Ogresse suubub. Küla jääb piirkonna keskusest Ogrest 9 ning Riiast 46 kilomeetri kaugusele.

Külas on põhikool, rahvamaja, apteek, postkontor ja raamatukogu. Küla koosseisu kuuluvad ka Ogre suvilakooperatiiv ja Dārziņi piirkond.  Seal asuvad D/s Dārziņi, Gāršase, Jaunzāģeri, Kārļi, Truči, Lībieškalnsi, Lielstaldāti, Ogresgala skola ja Ogresgalsi bussipeatused.

Looduskaitse all on Zāģeri künnapuu, Truči tammed, Lielozoli tamm, Kalda künnapuu, Brīviņi tamm, neli tamme, robiinia ümbermõõduga 2,6 ning kõrgusega 17 meetrit ja kaks elupuud.

Ogresgals kujunes endise Vārma mõisa aladele vallakooli ja vallamaja juurde. Nõukogude perioodil asusid seal Ogre aianduslik katsemajand ja kolhoosi *Kopdarbs* osakonnakeskus. Sealses kultuurimajas alustas oma tegevust ansambel Odis.

## Elanikkond


* 219 (1970)
* 426 (1979)
* 725 (1989)
* 1061 (2000)

* 1381 (2011)
* 1528 (2022)
* 1571 (2025)


## Viited
Velký Šenov

**Velký Šenov** (saksa keeles *Groß-Schönau in Böhmen*) on linn Tšehhis Ústí maakonnas Děčíni ringkonnas. Velký Šenov asub Saksamaa piirist 3,5 km kaugusel, Děčínist ligikaudu 27 km põhjakirdes.

Velký Šenov asub merepinnast 357 meetri kõrgusel.

Asulat on esmamainitud 1404. aastal. Linnaõigused sai Šenov 1907. aastal. 3. juunil 1914 sai linn nimeks Velký Šenov.

## Viited
Xian H-20

**Xian H-20** (hiina keeles 轰-20) on radarile vähemärgatav Hiina Rahvavabastusarmee Õhujõudude allahelikiiruseline arendamisjärgus strateegiline vaidtiib pommituslennuk (sarnaneb USA lennkile B-2), mis võiks plaanitavalt lennata vahetankimisteta 8000&nbsp;km kaugusele.

## Vaata ka
*Northrop Grumman B-21 Raider
*Northrop Grumman B-2 Spirit

## Viited

## Välislingid
* 9. mai 2018, China Teases Its H-20 Stealth-Bomber and Trolls Northrop Grumman At The Same Time
* 17. mai 2018, AVIC & Defense Online - China H-20 Nuclear Capable Strategic Stealth Bomber Soft Unveiling
August Kõrgma

**August Kõrgma** (kuni 1935. aastani **August Korkmann**; 2. detsember 1891 Prümli küla, Ambla kihelkond, Järvamaa – 11. mai 1966 Stockholm, Rootsi) oli Eesti sõjaväelane (major) ja piirivalvur.

Omandas algkooliõpetaja kutse ja mobiliseeriti Esimese maailmasõja ajal Vene sõjaväkke. Lõpetas sõjaaegse lipnike kursuse. 

Vabadussõja puhkedes oli Paide omakaitse ülem. Viidi üle 9. Jalaväepolku, kus oli ratsakomando ülem ja võttis osa paljudest lahinguist nii lõuna- kui ka Narva rindel.

1923. aastal läks üle piirivalve koosseisu, kus algul oli rajooniülem Kuressaares ja siis Plüssa kordoni ülem Narva jaoskonnas. Hiljem tegutses Irboskas Petseri jaoskonnas õpperajooni ja piirivalvurite kooli juhatajana. 1939. aastal määrati Narva piirivalvejaoskonna ülemaks. Teenis sel ametikohal kuni Eesti piirivalve likvideerimiseni. 1939. aasta 8. oktoobri hommikul avas just tema Nõukogude vägede sissetulekuks Narva piiril värava.

Juunis 1940 määrati ta Petseri piirivalvejaoskonna ülemaks. Eesti piirivalve likvideerimise järel jäeti August Kõrgma Nõukogude piirivalvevägede koosseisu. Arreteeriti NKVD poolt 1941. aasta juunis, kuid vabastati tänu sellele, et oli töötanud NKVD piirivalvevägedes. Seejärel varjas ta end Läänemaal.

Saksa okupatsiooni ajal alustas Narvas piirivalveüksuse moodustamist, see aga liideti 185. Eesti Julgestusgrupiga. Kuna see kavatseti saata Venemaale valveteenistusse, siis lahkus teenistusest. Oli aastatel 1943–1944 HaapsalusOmakaitse Lääne maleva ülem. 

Rootsis elas Södertäljes. Oli pikka aega Eesti Rahvusfondi (ERF) sealse osakonna esimees ning kuulus ka ERFi juhatusse. Osales muudegi Södertälje eestlaste organisatsioonide töös.

## Tunnustus
* 1920 tasuta maa normaaltalu mõõdus

## Välislingid
*Ohvitseride andmekogu
*Geni
*Poliitilised arreteerimised Eestis. Köide 2
Rickard Rakell

**Rickard Lars Gunnar Roland Rakell** (sündinud 5. mail 1993 Sollentunas) on Rootsi jäähokimängija, kes mängib NHL-i klubis Pittsburgh Penguins ründajana vasakäärel.

2010. aastal siirdus ta Rootsi klubist AIK IF Põhja-Ameerikasse, asudes mängima Ontario Hockey League'i klubis Plymouth Whalers.

2011. aastal valis Anaheim Ducks ta NHL-i ''draft''is 30. valikuna. 2012. aasta juulis sõlmis ta klubiga kolmeaastase lepingu. NHL-is debüteeris Rakell 19. jaanuaril 2013 mängus Vancouver Canucksi vastu. Esimese värava lõi ta liigas 25. aprillil 2014 Stanley karika väljalangemismängus Dallas Starsi vastu. Alates hooajast 2014–15 on Rakell kuulunud Ducksi põhikoosseisu.

2016. aasta oktoobris pikendas Rakell Ducksiga lepingut kuue aasta võrra. Individuaalselt on tema seni edukaim hooaeg olnud 2017–18 (34 väravat, 35 väravasöötu). 2018. aastal valiti ta NHL-i tähtede mängule. 2022. aasta märtsis kaubeldi Rakell Pittsburgh Penguinsi.

2012. aastal tuli Rakell Rootsi kuni 20-aastaste koondise koosseisus juunioride maailmameistriks. 2018. aastal tuli ta maailmameistriks Rootsi jäähokikoondisega. 2018. aasta maailmameistrivõistlustel oli Rakell Rootsi resultatiivseim mängija (6+8).

## Viited

## Välislingid
* Rickard Rakell NHL.com lehel
* Rickard Rakell hockeydb.com lehel
Budistlik arhitektuur

**Budistlikus arhitektuuris** on kõige levinum mälestis stuupa. Stuupad olid algselt Buddha ja tema õpilaste kääpad, need on vanaaegsete kääbaste kujulised. Varsti said neist Buddha nirvaanasse mineku sümbolid ning meditatsiooni- ja palveobjektid.  

Hiljem hakati stuupadesse paigutama inimsäilmete asemel ärakantud mungarüüsid, pokaale või pühakirju. Neid saab käsitada ka monumentaalsete kosmosekujutistena. Ašoka laskis ehitada palju stuupasid, aga enamik neist on hävitatud või oluliselt ümber ehitatud. Kõige vanematest stuupadest on kõige tuntumad Bharhuti stuupa (alustatud u 200 eKr) ja Sanchi stuupa (u 2. sajand eKr – 3. sajand pKr). Suur Sanchi stuupa on tüüpilise India stuupa näide. Poolkerakujuline ehitis on ümbritsetud balustraadiga, millel on neli portaali, mis on pööratud nelja ilmakaarde. Kupli peal on nelinurkne käsipuu, mille keskel on torn. Torni küljes on üksteise kohal mitu kividest sirmi. 

Teised budistlikud ehitustüübid on tšaitja (tempel) ja vihaara (klooster). Tšaitjas on tavaliselt väiksem stuupa või Buddha kuju templisaali tagaplaanil. Vihaaras on kokkuehitatud mungakongid, mis ümbritsevad ühise usulise tegevuse kohta. 

Vanimad säilinud kloostrid ja templid on raiutud kaljuseintesse alates umbes 3.–2. sajandist eKr kuni umbes 650. aastani pKr. Neid on muu hulgas on Bhajas, Karlis ja Elloras. Kõige tuntumad on 29 kaljukoobast Ajantas (Ajanta kaljutemplid). Nende arhitektuur näitab, et nende eeskujuks olid vabad puitehitised.
Hinduistlik arhitektuur

Ka paljud varajased hästi säilinud hinduistlikud templid on raiutud kaljuseintesse, sealhulgas Kailāsa tempel Elloras (8. sajand) ja selle kaasaegsed Šiva templid Elephantas. Need on rikkalikult kaunistatud seinamaalide ja reljeefidega. 

Vanimad säilinud hinduistlikud kivitemplid pärinevad 5.–8. sajandist (Aihole ja Badami) järgivad lihtsat põhiplaani, mille keskmes on pühamu ise, väike pime ruum garbhagriha, kus elab jumalus, kellele tempel on pühendatud. Enam-vähem samasugune põhiplaan on hilisematel hinduistlikel templitel. Pühamu kõrval üks või mitu eri otstarbega saali (mandapat), näiteks natamandapas tantsitakse rituaalseid tantse. Pühamu kohal on torn. Portaalid on sageli toretsevad. Templit käsitatakse kosmose peegeldusena, kus templitorn vastab maailmamäele Merule, mis on universumi kese. 

Põhja- ja Lõuna-Indial templiarhitektuuril on märgatavad stiilierinevused, eelkõige tornide ja portaalide kujus. Templitornid on põhjastiilis kõrged ja ümarad (*[[śikhara]]*), lõunastiilis madalamad ja püramiidjad (*[[vimāna]]*). Põhja-Indias on templitorn domineeriv element. Lõuna-Indias jättis püramiidjas portaal (*[[gopura]]*) hiljem templitorni varju. Islami 11. sajandi sissetungilained katkestasid Põhja-India templitraditsiooni (palju templeid ka hävitati), Lõuna-India templiarhitektuur arenes edasi. Põhja-India kuulsad templid on Lingaraja tempel (11. sajand) Bhubaneswaris, Khajuraho templid (10.–11. sajand), mis on rikkalikult kaunistatud tantristlike erootiliste skulptuuridega, ja Konarak (13. sajand) ja Jagannatha tempel (umbes 1100) Puris. Arvukate Lõuna-India templite seas on olulisemad rannatempel umbes 700. aastast Mahabalipuramis, Šiva tempel (11. sajand) Tanjore'is, Minakshi tempel (17. sajand) Madurais ja Hoyshalesvara tempel (12. sajand) Halebidis.
Ħalfa Rock

**Ħalfa Rock** on 0,48 hektari suurune saar Maltas Gozo idarannikul. Saare maltakeelne nimekuju on **Il-Ġebla tal-Ħalfa** (tõlkes *Vandumiskalju*). Saar koosneb lubjakivist.
Henrik Tömmernes

**Joakim Henrik Tömmernes** (sündinud 28. augustil 1990 Karlstadis) on Rootsi jäähokimängija, kes mängib kaitsjana Rootsi kõrgliigaklubis Frölunda.

Rootsi kõrgliigas debüteeris ta hooajal 2008–09 Frölunda meeskonnas.

2011. aastal valis Vancouver Canucks ta NHL-i ''draft''is 210. valikuna. Canucksiga sõlmis ta lepingu 2013. aastal. Hooajal 2013–14 asus ta mängima American Hockey League'is Canucksi noorteklubis Utica Comets, kuid NHL-is tal Canucksi meeskonnas debüüdi teha ei õnnestunud. 2015. aasta jaanuaris naasis Tömmernes Euroopasse, mängides hooaja lõpuni Soome kõrgliigaklubis Tappara. Samal hooajal jõudis ta Tapparaga Soome meistrivõistlustel finaali, kus kaotati Oulun Kärpätele.

Aastatel 2015–2017 mängis Tömmernes taas Frölundas. Aastatel 2016 ja 2017 võitis ta klubiga Jäähoki Meistrite Liiga. Hooajal 2015–16 oli Tömmernes Meistrite Liigas resultatiivseim kaitsemängija (3+7). 2016. aastal tuli ta Frölundaga ka Rootsi meistriks. Hooajal 2016–17 oli Tömmernes Rootsi kõrgliigas resultatiivseim kaitsemängija (8+31) ning ta valiti liiga hooaja parimaks kaitsjaks.

2017. aasta mais sõlmis ta lepingu Genève-Servette'iga. 2023. aastal tuli ta Genève-Servette'iga Šveitsi meistriks. 2020–2023 valisid ajakirjanikud Tömmernesi neljal hooajal järjest Šveitsi kõrgliiga hooaja parimaks kaitsjaks. Hooajal 2021/22 valiti ta kogu liigahooaja väärtuslikumaks mängijaks. Hooaegadel 2021/22 ja 2022/23 oli ta Šveitsi kõrgliigas resultatiivseim kaitsemängija.

Hooaja 2023/24 eel naasis Tömmernes Frölundasse.

Rootsi jäähokikoondise koosseisus osales Tömmernes maailmameistrivõistlustel esimest korda 2021. aasta maailmameistrivõistlustel ning oli sel turniiril koondise kapten. Aasta hiljem kuulus ta Rootsi koondisse taliolümpiamängudel.

## Viited

## Välislingid
* Henrik Tömmernes hockeydb.com lehel
Journal of Ethnology and Folkloristics

**Journal of Ethnology and Folkloristics** (JEF) on ingliskeelne Eesti teadusajakiri, mis avaldab akadeemilisi originaaluurimusi etnoloogia, kultuuriantropoloogia, folkloristika, museoloogia ja nendega seotud valdkondade alal kogu maailma teadlastelt. Antakse välja ka teemanumbreid (enamasti koostöös külalistoimetajatega) ning erialaste raamatute arvustusi. Ajakiri on eelretsenseeritav ja rahvusvaheliselt indekseeritav, ilmub kaks korda aastas (nii paberkandjal kui veebis) ning selle väljaandjateks on Eesti Rahva Muuseum, Eesti Kirjandusmuuseum ja Tartu Ülikool. 2016. aastast alates ilmub JEF kirjastuse Sciendo (De Gruyter Open), maailma suuruselt teise vaba ligipääsuga (*open access*) akadeemilise kirjastuse platvormil. 2021. aasta seisuga on ajakirja peatoimetaja Art Leete, toimetajad Maarja Kaaristo, Pille Runnel, Taive Särg ja Ergo-Hart Västrik. Tegevtoimetaja on Helen Kästik ning keeletoimetaja Daniel Edward Allen.

Ajakiri asutati 2007. aastal kolme väljaande ühinemisel. Nendeks olid Eesti Rahva Muuseumi välja antud ajakiri *Pro Ethnologia* (19 numbrit 1993–2005), Tartu Ülikooli eesti ja võrdleva rahvaluule osakonna jätkuväljaanne *Studies in Folklore and Popular Religion* (3 numbrit, 1996–1999) ja TÜ etnoloogia osakonna *Studies in Folk Culture* (5 numbrit, 2003–2005).

## Viited
Cärol Ott

**Cärol Ott** (sündinud 25. augustil 1995) on eesti moekunstnik ja brändi carolxott looja.

Ta looming on inspireeritud Põhja-Eesti saarte eluolust läbi ajaloo ja loodusest. Läbi vormide ja tekstuuride mängu annab Ott etnilistele lugudele modernse väljundi.

2018. aastal võitis Cärol Ott kollektsiooniga „KÕIK ON TROIS!“ rahvusvahelise noorte disainerite konkursi (International Young Designers Contest). 

2020. aastal pälvis Cärol Ott Tallinn Fashion Weekil Hõbenõela auhinna. 

## Välislingid
* carolxott
Karmeli Mäe Jumalaema basiilika

**Karmeli Mäe Jumalaema basiilika** (malta keeles *Bażilika Santwarju tal-Madonna tal-Karmnu*, inglise keeles *Basilica of Our Lady of Mount Carmel*) on katoliku kirik Malta pealinnas Vallettas.

## Välislingid
*
Adrian Kempe

**Michael Adrian Kempe** (sündinud 13. septembril 1996 Kramforsis) on Rootsi jäähokimängija, kes mängib ründajana NHL-i klubis Los Angeles Kings.

Rootsi kõrgliigas debüteeris ta hooajal 2013–14 Modo Hockey meeskonnas.

2014. aastal valis Kings ta NHL-i ''draft''is 29. valikuna. Hooaja 2014–15 lõpus debüteeris ta American Hockey League'is (AHL) Kingsi noorteklubis Manchester Monarchs, kellega võitis samal hooajal Calder Cup'i. Hooajal 2015–16 asus ta AHL-is mängima Ontario Reigni võistkonnas.

NHL-is debüteeris Kempe 16. veebruaril 2017 mängus Arizona Coyotesi vastu. Esimese värava lõi ta liigas sama aasta 11. märtsil mängus Washington Capitalsi vastu. 19. veebruaril 2017 tegi ta mängus Montreal Canadiensi vastu oma NHL-i karjääri esimese kübaratriki. 2019. aasta septembris pikendas ta Kingsiga lepingut kolme aasta võrra.

2018. aastal tuli Kempe Rootsi jäähokikoondisega maailmameistriks.

Tema vanem vend Mario Kempe on samuti jäähokimängija.

## Välislingid
* Adrian Kempe NHL.com lehel
* Adrian Kempe hockeydb.com lehel
Ulrich Andresen

**Ulrich Andresen** (24. märts 1931 Pariis, Prantsusmaa – 22. august 2001 Tartu) oli Eesti veemootorisportlane, treener ja spordikohtunik.

Ta töötas ujumis- ja veepallitreenerina Tartu Kalevis.

Oli 1950. aastatel Eesti veemootorispordile üks alusepanijaid Tartus. Ta on harrastanud tollase Eesti NSV erinevaid paadiklasse (nii sport- kui ka vabapaate, mõlemas liigis nii pära- kui ka sisemootoriga). Võistles aastatel 1957–1969, võitis 1957. aastal esimestel Eesti NSV esivõistlustel sisemootoriga kaatrite võistlusklassis E-3 (kaassõitja Edgar Tiits) esikoha. Tuli 1962. aastal sportpaadil (võistlusklass SA) veel Eesti NSV meistriks ning sai aastatel 1960–1969 Eesti NSV meistrivõistlustel lisaks kokku kaks hõbe- ja kuus pronksmedalit.

Hiljem tegutses veemootorispordi kohtunikuna. Töötas mudelsepana, ehitas võistluspaate, muuhulgas ka tollase NSV Liidu esimese *proprider*-kerega võistluspaadi.

## Tunnustus
*NSV Liidu meistersportlane

## Isiklikku
Tema ema oli lastekirjanik ja raamatuillustreerija Ellen Koit-Andresen.

Tema pojad Peep ja Sven ning pojapojad Henrik ja Sven-Erik Andresen on samuti veemootorisportlased.

## Viited

## Kirjandus
*"Ulrich Andresen". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 18 ja 271–277

## Välislingid
*Ulrich Andreseni sporditulemused. *Vaadatud 26. mail 2021*
*Tartu Kalevi Veemotoklubi. *Vaadatud 26. mail 2021*
*Haud Tartu Maarja kalmistul
Hrob

**Hrob** (saksa keeles *Klostergrab*) on linn Tšehhis Ústí maakonnas Teplice ringkonnas. Hron asub Saksamaa piirist 6,5 km kaugusel, Teplicest ligi 8 km ja Ústí nad Labemist umbes 23 km läänes.

Hrob paikneb merepinnast 356 meetri kõrgusel.

Hrobi on esmamainitud 1282. aastal, kuningliku kaevanduslinna õigused sai 1594. aastal.

## Viited
Ken André Olimb

**Ken André Olimb** (sündinud 21. jaanuaril 1989 Oslos) on Norra jäähokimängija, kes mängib Saksamaa kõrgliiga klubis Düsseldorfer EG ründajana vasakäärel.

Norra kõrgliigas debüteeris ta hooajal 2006–07 Vålerenga meeskonnas. Hooajal 2006–07 tuli ta Vålerengaga ka Norra meistriks. Aastatel 2008–2010 mängis ta Norra kõrgliigas Frisk Askeri võistkonnas.

2010. aastal liitus ta Rootsi esiliiga klubiga Leksands IF. Hooajal 2012–13 mängis ta Rootsi esiliiga klubis BIK Karlskoga.

2013. aastal siirdus Olimb Saksamaale, mängides kolm hooaega Düsseldorfer EG-s. Aastatel 2016–2018 mängis ta Rootsi kõrgliiga klubis Linköpings HC. Seejärel naasis ta Düsseldorfer EG-sse.

Norra jäähokikoondise koosseisus osales Olimb maailmameistrivõistlustel esmakordselt 2010. aastal. Ta on kuulunud Norra koondisse ka 2014. ja 2018. aasta taliolümpiamängudel.

Tema vanem vend Mathis Olimb on samuti jäähokimängija.

## Välislingid
* Ken Andrè Olimb hockeydb.com lehel
Markus (perekonnanimi)

**Markus** on perekonnanimi.

Seisuga 1. jaanuar 2021 oli Eestis perekonnanimi Markus 340 inimesel (160 mehel ja 180 naisel). Perekonnanimede levikult oli Markus meeste puhul 422. ja naiste puhul 397. kohal. Perekonnanimi Markus oli levinuim Hiiu maakonnas, kus neid oli 10 000 elaniku kohta 25,22.

## Nime kandjaid
*Anna Markus, eesti näitleja (1874–1955)
*Eduard Markus, eesti geograaf (1889–1971)
*Hazel Rose Markus, inglise sotsiaalpsühholoog (1949–)
*Johannes Markus, eesti diplomaat (1884–1969)
*Jüri Markus, eesti näitleja ja teatritegelane (1876–1931)
*Kersti Markus, eesti kunstiajaloolane (1962–)
*Raul Markus, eesti politoloog ja advokaat (1968–) 
*Tõnu Markus, eesti vaimulik (1874–1940) 
*Vambola Markus, eesti kultuuritegelane (1922–1997) 
*...

## Viited
Sisemootor

**Sisemootor** on laevanduses väiksema aluse (peamiselt mootorpaat, kaater, purjejaht vms) kere sisemuses paiknev jõuseade ehk mootor.

Erinevalt päramootorist, mis asub aluse kerest väljaspool, on sisemootor kere sees ja on kere läbivalt (harilikult jäiga sõuvõlliga) ühendatud käituriga (tavaliselt sõukruviga). 

Sisemootorina võib mõista ka suurte aluste sisepõlemismootoril põhinevat jõuseadet, sealhulgas peamasinat. 

## Vaata ka
*Päramootor
Vitali Ionov

**Vitali Ionov** (24. märts 1937 – 30. november 2018 Tallinn) oli eesti veemootorisportlane. 

Ta võistles aastatel 1961–1993 peamiselt 500 cm3 vabapaatide võistlusklassis (OC). Tuli aastatel 1965–1979 kokku seitse korda Eesti NSV meistriks ning sai veel aastatel 1972–1990 kokku viis hõbemedalit. 

Ta sai NSV Liidu veemotospordi meistrivõistlustel 1982. aastal 250 cm3 vabapaatide võistlusklassis (OA) pronksmedali. 

## Tunnustus
*NSV Liidu meistersportlane

## Kirjandus
*"Vitali Ionov". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 21

## Välislingid
*Vitali Ionovi sporditulemused. *Vaadatud 26. mail 2021*
*Haud Tallinna Liiva kalmistul
Mathis Olimb

**Mathis Olimb** (sündinud 1. veebruaril 1986 Oslos) on Norra jäähokimängija, kes mängib keskründajana Norra kõrgliiga klubis Vålerenga.

Norra kõrgliigas debüteeris Olimb hooajal 2002–03 Vålerenga meeskonnas. Hooajal 2003–04 mängis ta Norra kõrgliigas Manglerudi võistkonnas.

Hooajal 2004–05 mängis Olimb Põhja-Ameerikas Ontario Hockey League'i klubides London Knights ja Sarnia Sting. Seejärel naasis ta Vålerengasse. Aastatel 2006 ja 2007 tuli ta Vålerengaga Norra meistriks. Hooajal 2006–07 oli Olimb Norra kõrgliigas enim väravasööte andnud mängija (43).

Klubikarjääri jooksul on Olimb mänginud veel Saksamaa kõrgliiga klubides Augsburger Panther ja Wolfsburgi Grizzlys, Rootsi kõrgliiga klubides Frölunda HC, Linköping HC ja Skellefteå AIK, American Hockey League'i klubis Rockford IceHogs, KHL-i klubis Jokerit ning Šveitsi kõrgliiga klubis EHC Kloten. Hooajal 2014–15 jõudis ta Frölundaga Jäähoki Meistrite Liiga finaali, kus kaotati Luleå HF-ile. Samal hooajal oli Olimb Meistrite Liigas kõige resultatiivsem mängija (26 punkti) ning ta valiti Meistrite Liiga hooaja väärtuslikumaks mängijaks.

2021. aastal naasis Olimb pärast 14 aastat Vålerengasse.

Norra jäähokikoondise koosseisus osales Olimb maailmameistrvõistlustel esmakordselt 2007. aastal. Ta on kuulunud Norra koondisse ka 2010., 2014. ja 2018. aasta taliolümpiamängudel.

Tema noorem vend Ken André Olimb on samuti jäähokimängija.

## Välislingid
* Mathis Olimb hockeydb.com lehel
Organogenees

**Organogenees** on protsess embrüo arengus, kus gastrula lootelehtedest arenevad välja mitmed organid ja muud koed. 

## Organogenees inimesel
Gastrulatsiooni tulemusena tekib inimesel kolme lootelehega gastrula: ektoderm, mesoderm ja endoderm. Igal lootelehel on oma kindel rakuline saatus.

* Ektodermist arenevad kesknärvisüsteem, naha epidermis ja melanotsüüdid.
* Mesodermist arenevad luud, skeletilihased, süda, neerud, sugunäärmed, veri ja muud sidekoed.
* Endodermist areneb torujate organite (kopsud ja söögitoru) epiteel.
Trei

**Trei** on eesti perekonnanimi.

Seisuga 1. jaanuar 2021 oli Eestis perekonnanimi Trei 362 inimesel (171 mehel ja 191 naisel). Perekonnanimede levikult oli Trei meeste puhul 385. ja naiste puhul 366. kohal. Perekonnanimi Trei oli levinuim Saare maakonnas, kus neid oli 10 000 elaniku kohta 13,69.

## Nime kandjaid
*Jan Trei, Eesti poliitik (1979–)
*Jüri Trei, Eesti diplomaat ja laulja (1948–)
*Lee Trei, eesti näitleja (1981–)
*Terje Trei, Eesti poliitik (1967–)
*Tiiu Trei, eesti botaanik ja algoloog (1936–)
*...

## Viited
Takeshirō Kanokogi

**Takeshirō Kanokogi** (jaapani keeles 鹿子木 孟郎 *Kanokogi Takeshirō*; 9. november 1874 – 3. aprill 1941) oli Jaapani maalikunstnik.

Takeshirō Kanokogi sündis Okayama prefektuuris ja õppis Tokyos maalikunstnike Matsubata Sangoro ja hiljem Koyama Shōtarō juures. Ta sõitis mitu korda Pariisi Prantsusmaale, esimest korda 26-aastaselt. Ta veetis seal umbes seitse aastat, sel ajal õppis ta Académie Juliani nimelises kunstikoolis Jean-Paul Laurensi ja Émile-René Ménardi juures.

Ta on tuntud lääne stiilis portree-, figuuri-, maa- ja meremaalide poolest.

## Pildid

Fail:Kanokogi Frau.jpg|"Euroopa naine"
Fail:Kanokogi Mond.jpg|"Kuu"
Fail:Kanokogi Hirase.jpg|"Dr Kaio Hirase"
Fail:Kanokogi Erdbeben 1923.jpg|"Suur Kantō maavärin 1923"
Fail:Kanokogi Weiße Rose.jpg|"Naine valge roosiga"
Fail:Konokogi Zeichnung1.jpg|*Futōga* signeeritud joonistus


## Kogud

* Hiroshima kunstimuuseum
* Kurashiki linna kunstimuuseum
* Orsay muuseum 

## Viited
Moritz Müller

**Moritz Müller** (sündinud 19. novembril 1986 Frankfurt am Mainis) on Saksamaa jäähokimängija, kes mängib kaitsjana Saksamaa kõrgliiga klubis Kölner Haie. Ta on klubi meeskonna kapten.

Kölner Haie meeskonnas debüteeris ta Saksamaa kõrgliigas hooajal 2003–04. Klubi põhikoosseisu on ta kuulunud alates hooajast 2004–05. Hooaegadel 2007–08, 2012–13 ja 2013–14 on ta klubiga jõudnud Saksamaa meistrivõistlustel finaali, kuid kõigil kordadel on seal kaotatud.

2018. aasta taliolümpiamängudel võitis Müller Saksamaa jäähokikoondise koosseisus hõbemedali. Jäähoki maailmameistrivõistlustel osales ta esmakordselt 2009. aastal. Maailmameistrivõistlustel on Saksamaa koondisega parimaks tulemuseks veerandfinaali jõudmine kolmel korral.

## Välislingid
* Moritz Müller hockeydb.com lehel
Silvio Schembri

**Silvio Schembri** (sündinud 21. mail 1985 Luqas) on Malta poliitik, ta on Malta Tööpartei liige. Ta on 15. jaanuarist 2020 Malta majandus- ja tööstusminister.

Ta on lõpetanud Malta ülikooli.

Ta on 15. jaanuarist 2020 Malta majandus- ja tööstusminister.
Martin Šmutov

**Martin Šmutov** (sündinud 2. aprillil 1982) on eesti ajakirjanik ja meediajuht. 

## Haridus
Ta on lõpetanud 2000. aastal Miina Härma Gümnaasiumi ning 2007. aastal Tartu Ülikooli ajakirjanduse osakonna ajakirjanduse erialal (kõrvaleriala: suhtekorraldus).

## Töö ja ühiskondlik tegevus
Aastatel 2003–2009 töötas ta reporterina ajalehes Postimees, 2009–2010 oli avalike suhete spetsialist Sihtasutuses Archimedes. 2010-2012 töötas ta taas ajalehes Postimees. 

2012–2016 oli Šmutov veebiväljaande Õhtuleht.ee juhataja. 

20. septembrist 2016 on ta ajalehe Õhtuleht peatoimetaja ja AS Õhtuleht Kirjastus juhatuse liige. 

2018. aasta juulist oli ta Pressinõukogu liige, kusjuures 2021. aasta lõpust 2022. aasta juulini (volituste lõppemiseni) oli ta ka Pressinõukogu esimees.

2025. aasta 1. jaanuarist on ta lisaks peatoimetaja kohustele AS Õhtuleht Kirjastus tegevjuht ja juhatuse esimees.

## Viited
Lasgo

**Lasgo** on Belgia elektroonilise muusika ansambel.  

1999. aastal moodustatud kollektiiv koosneb laulja Jelle Van Daelist (pärast Evi Goffini lahkumist 2008. aastal) ning plaadiprodutsentidest Peter Luts ja Jef Martensist (viimane läks ansamblisse pärast asutajaliikme Dave McCulleni lahkumist).  

Peter Luts kinnitas 2008. aastal Belgia raadios, et Evi Goffin ei naase bändi, sest on otsustanud pühenduda pereelule. Luts teatas umbes samal ajal, et otsib bändi uut vokalisti. Koos Belgia telejaamaga JIMtv korraldas ta uue vokalisti teleotsingu (sarnaselt talendisaadetega nagu "Idols"), kes valis lauljaks Van Daeli. 

Lasgo albumeid "Some Things" ja "Far Away" (ja nende albumite singleid) on ostetud üle 5 miljoni.

Lasgo debüütsingel "Something" ilmus 2001. aasta suvel ja sellest sai hitt ka mitmes muus Euroopa riigis, näiteks Belgias oli see 5. kohal ja Ühendkuningriigi singlite edetabelis 4. kohal. 2001. aasta novembris andis Lasgo välja singli "Alone", mis on pärit Lasgo debüütalbumilt "Some Things", mis ilmus 19. novembril 2001. Muusikavideo "Alone" jaoks filmiti Saksamaal Berliinis.

## Välislingid
*Lasgo koduleht
*Lasgo - "Some Things" album YouTube
Leonhard Pföderl

**Leonhard Pföderl** (sündinud 1. septembril 1993 Bad Tölzis) on Saksamaa jäähokimängija, kes mängib Saksamaa kõrgliiga klubis Berliini Eisbären ründajana paremäärel.

Saksamaa kõrgliigas debüteeris ta hooajal 2012–13 Thomas Sabo Ice Tigersi meeskonnas. Hooajal 2017–18 lõi ta Saksamaa meistrivõistluste väljalangemismängudes kümme väravat ja oli sellega kahe teise mängija kõrval suurim väravakütt.

2019. aasta aprillis liitus ta Eisbäreniga. 2021. aastal tuli ta klubiga Saksamaa meistriks.

2018. aasta taliolümpiamängudel võitis Pföderl Saksamaa jäähokikoondise koosseisus hõbemedali. Jäähoki maailmameistrivõistlustel osales ta esmakordselt 2019. aastal.

## Välislingid

* Leonhard Pföderl hockeydb.com lehel